ପାଟକୁରା (ବିଧାନ ସଭା ନିର୍ବାଚନ ମଣ୍ଡଳୀ)
ପାଟକୁରା (କ୍ରମିକ ସଂଖ୍ୟା: ୯୬) କେନ୍ଦ୍ରାପଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଡେରାବିଶ ବ୍ଳକ, ଗରଦପୁର ବ୍ଳକ ଓ ମାର୍ଶାଘାଇ ବ୍ଳକର କିଛି ଅଞ୍ଚଳ ।

ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସାବିତ୍ରୀ ଅଗ୍ରୱାଲ, ଭାରତୀୟ ଜନତା ପାର୍ଟି ପ୍ରାର୍ଥୀ ବିଜୟ ମହାପାତ୍ରଙ୍କଠାରୁ ୧୭,୯୨୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବେଦ ପ୍ରକାଶ ଅଗ୍ରୱାଲ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜୟନ୍ତ କୁମାର ମହାନ୍ତିଙ୍କଠାରୁ ୪୭୭୧୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। 

ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବେଦ ପ୍ରକାଶ ଅଗ୍ରୱାଲ୍ଲା, ଭାରତୀୟ ଜନତା ପାର୍ଟି ପ୍ରାର୍ଥୀ ବିଜୟ ମହାପାତ୍ରଙ୍କଠାରୁ ୪୪,୯୯୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

୨୦୧୯ ବିଧାନ ସଭା ଉପ-ନିର୍ବାଚନ 
୨୦୧୯ ବିଧାନ ସଭା ନିର୍ବାଚନ ପାଟକୁରାରେ ଚତୁର୍ଥ ପର୍ଯ୍ୟାୟରେ, ୨୯ ଅପ୍ରେଲରେ ହେବାର ଥିଲା କିନ୍ତୁ ବିଜେଡି ପ୍ରାର୍ଥୀ ବେଦପ୍ରକାଶ ଅଗ୍ରୱାଲଙ୍କର ଦେହାନ୍ତ ଯୋଗୁଁ ମଇ ୧୯ ଯାଏଁ ନିର୍ବାଚନ ଘୁଞ୍ଚାଯାଇଥିଲା ।[୪] ପରେ ଘୁର୍ଣ୍ଣିବାତ୍ୟା ଫଣୀ ଯୋଗୁଁ ଏହାକୁ ଆଉଥରେ ଘୁଞ୍ଚାଯାଇ ୨୦ ଜୁଲାଇରେ ଉପନିର୍ବାଚନ ଅନୁଷ୍ଠିତ ହୋଇଥିଲା ।[୫] ଜୁଲାଇ ୨୪ ତାରିଖରେ ଏହାର ଫଳାଫଳ ପ୍ରକାଶ ପାଇଥିଲା । ବିଜେଡି ପ୍ରତିନିଧି ଏହି ଆସନରୁ ଜିତିଥିଲେ ।[୬]

୨୦୦୯ ନିର୍ବାଚନ ଫଳାଫଳ

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

 ୨୦୧୯: ସାବିତ୍ରୀ ଅଗ୍ରୱାଲ (ବିଜଦ)
୨୦୧୪: ବେଦ ପ୍ରକାଶ ଅଗ୍ରୱାଲ (ବିଜଦ)
୨୦୦୯: (୯୬): ବେଦ ପ୍ରକାଶ ଅଗ୍ରୱାଲ୍ଲା (ବିଜଦ)
୨୦୦୪: (୩୪): ଅତନୁ ସବ୍ୟସାଚୀ ନାୟକ (ବିଜଦ)
୨୦୦୦: (୩୪): ତ୍ରିଲୋଚନ ବେହେରା (ବିଜଦ)
୧୯୯୫: (୩୪): ବିଜୟ ମହାପାତ୍ର (ଜନତା ଦଳ)
୧୯୯୦: (୩୪): ବିଜୟ ମହାପାତ୍ର (ଜନତା ଦଳ)
୧୯୮୫: (୩୪): ବିଜୟ ମହାପାତ୍ର (ଜନତା ଦଳ)
୧୯୮୦: (୩୪): ବିଜୁ ପଟ୍ଟନାୟକ (ଜନତା-ଏସ)
୧୯୭୭: (୩୪): ପ୍ରହଲ୍ଲାଦ ମଲ୍ଲିକ (ଜନତା)
୧୯୭୪: (୩୪): ରାଜକିଶୋର ନାୟକ (ଉତ୍କଳ କଂଗ୍ରେସ)
୧୯୭୧: (୩୨): ରାଜକିଶୋର ନାୟକ (ଉତ୍କଳ କଂଗ୍ରେସ)
୧୯୬୭: (୩୨): ଚକ୍ରଧର ଶତପଥୀ (ପ୍ରଜା ସୋସିଆଲିଷ୍ଟ ପାର୍ଟି)
୧୯୬୧: (୧୦୯): ଲୋକନାଥ ମିଶ୍ର (କଂଗ୍ରେସ)
୧୯୫୭: (୭୭): ଲୋକନାଥ ମିଶ୍ର (କଂଗ୍ରେସ)
୧୯୫୧: (୭୦): ଲୋକନାଥ ମିଶ୍ର (କଂଗ୍ରେସ)

ଆଧାର

ବାହାର ତଥ୍ୟ

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
କେନ୍ଦ୍ରାପଡ଼ା ଜିଲ୍ଲା